  Виталий Пронин Сӥзьыл котьку сямен ОРВИ-ен, гриппен висисьёслэн лыдзы будэ. Берло вакытэ соос борды ковидэн висисьёс вадьсаськизы на. Соин ик шаерамы коронавируслэн вӧлмеменыз нюръяськон понна кутэм выль амалъёслы эмъясьёс дурбасьто. — Вирусэз вормыны прививка юрттоз, — вераз Ижкарысь 8-тӥ поликлиникалэн заведующиез Елена Ивонина, — солэсь кышкано ӧвӧл. Выль вакцинаос сярысь алама веранъёс туж вӧлмо, калыклэсь йырсазьзэс пожало. Мон но, семьяе но, больницаямы ужасьёс но — ваньзы прививка пуктӥзы ни. Коллективной иммунитетэз кылдытыны вакцинация туж юрттоз. УД Теги: коронавирус  